КОЗМЕТИК

Клас по НКПД: 5 - персонал, зает с услуги за населението, търговията и охраната

Код по НКПД: 51422002

Структурно, териториално звено, в което се намира: 

I. ОПИСАНИЕ НА ДЛЪЖНОСТТА

Обобщено описание на работата, която извършва изпълнителят на длъжността:

1.Отговаря на потребностите от предоставяне на различни козметични услуги.

Трудови задачи и задължения, характеризиращи съдържанието на длъжността:

2.Посреща и обслужва клиентите с приветливо, добронамерено и позитивно поведение.

3.Следи за реда на повикване на клиентите като се съобразява с тяхното здравословно състояние и възраст; 

4.Подпомага клиентите при тяхното ориентиране и придвижване 

5.Козметикът трябва да бъде в максимална степен полезен на клиентите:

 дава пълна информация за услугите, които се предлагат в СПА Центъра;

 предлага им варианти за използване на продуктите с цел предоставяне на оптимален избор.

6.Следи новите тенденции в областта на козметиката и използваните козметични препарати и професионално консултира клиентите.

7.Работи внимателно и сръчно и предразполага клиентите да се отпуснат и релаксират.

8.Използва козметични консумативи (кремове, препарати и др.), които са преминали през клинични тестове.

9.Професионално консултира клиентите, съобразно тяхната кожа и необходимост.

10.Използва чисти и дезинфекцирани работните инструменти, кърпи и други индивидуални постелъчни материали, които сменя след всеки клиент.

11.Поддържа работното помещение чисто, подредено и проветрено. 

12.Осъществява текущ контрол за спазване на хигиенните изисквания; 

13.Използва само изправни апарати и електрически уреди. При съмнение относно изправността им, уведомява Салонните управители.

14.Спазва инструкциите за здравословни и безопасни условия на труд, задължителни за този вид дейност.

15.Следи за наличието на консумативи и при намаляване на количествата, прави поръчка. 

16.При получаване на поръчаната стока следи за срок на годност, здравина на опаковката.

17.Събира и предоставя информация за търсените от клиентите услуги и своевременно уведомява Салонният управител.

18.След приключване благодари на всеки клиент и го изпраща с усмивка и покана за ново посещение.

19.След приключване на работния ден изключва всички електрически уреди от мрежата, почиства, подрежда и проветрява работното помещение. Измива и почиства козметичните инструменти. При необходимост ги дезинфекцира.

20.Изпълнява други задължения, възложени от ръководителя на предприятието, свързани с работата му.

II. ПОДЧИНЕНОСТ, ВРЪЗКИ И ВЗАИМОДЕЙСТВИЯ

На кого е подчинена длъжността: 

 1. В ежедневната работа козметика е пряко подченен на Салонните управители и на Управителят на хотела

С кои други длъжности във фирмата взаимодейства:

 2. Във връзка с изпълнение на работата взаимодейства с колегите в СПА Центъра и Салонните управители.

С кои други фирми (или длъжности в тях) осъществява връзка:

 3. Контактува с клиенти, доставчици и контролни органи във връзка с изпълняваната работа.

Как се получават и отчитат задачите: 

 4. Получава задачи от Салонните управители и Управителят на хотела

 5. Отчита извършените задачи пред Салонните Управители всекидневно устно, а при необходимост и писмено.

ІІІ. ОТГОВОРНОСТИ НА ДЛЪЖНОСТТА

Материални и финансови:

1. Носи отговорност за опазване на повереното му имущество - техника, инвентар, инструментариум, материали, козметични продукти.

2. Носи отговорност при постъпили рекламации причинени от пропуски в обслужването.

По безопасност на труда: 

 3. Работникът е длъжен да спазва утвърдените в предприятието правила за здравословни и безопасни условия на труд и правилата за противопожарна безопасност.

По опазване здравето и работоспособността на другите:

 4. Постоянно използва работно облекло и лични предпазни средства.

 5. Спазва стриктно правилата за употреба на козметичните продукти.

По опазване на фирмената тайна и поверителната информация:

 6. При изпълнение на своите задължения козметикът е длъжен да зачита личното достойнство и правата на клиентите. При изпълнение на своите задължения да не разпространява информация от личен характер, която би могла да накърни личното достойнство на клиентите, ръководителя, работник или служител в лечебното заведение. Служителят е длъжен да бъде лоялен към работодателя, като не злоупотребява с неговото доверие и не разпространява поверителни за него сведения, както и да пази доброто име на работодателя.

За резултатите от трудовата дейност:

 7. При изпълнение на задълженията си козметикът носи отговорност за:

- качеството на обслужване на клиентите и качеството на извършваните услуги.

- Коректно и вежливо обслужване на клиентите. 

- Добре подреден и поддържан салон.

- Неизпълнението на задълженията си.

- Предаване на недостоверна информация към ръководството.

- Неизпълнение на заповеди и разпоредби, издадени от управителите.

- Запазване доброто име на салона.

IV. УСЛОВИЯ НА ТРУД И ПРОИЗВОДСТВЕНА СРЕДА

Специфични условия на труд: 

 1. Няма

Режим на труд и почивка: 

 2. Осем-часов работен ден при сменен режим на труд и почивка 30 минути за обяд/вечеря, който период служителят избира сам, в зависимост от натовареността на работния процес.

Работно и униформено облекло, лични предпазни средства: 

 3. Задължителна използва униформено облекло и отличителен знак, съдържащ името му и името на хотела.

Битови придобивки и привилегии:

 4. Периодични медицински прегледи.

 5. Ползва фирмената почивна база.

 6. Отстъпки/ваучери за храна.

V. СИСТЕМА ЗА РАБОТНА ЗАПЛАТА

 1. Твърдо месечно възнаграждение.

VІ. ИЗИСКВАНИЯ ЗА ДЛЪЖНОСТТА

 1. Постижения на изпълнителя: 

 А) Вид и равнище на образованието: Средно образование козметика или завършен специализиран курс по козметика

Б) Трудов опит:

 - минимум…………… г . стаж по специалността;

 - минимум ………………г. общ трудов стаж.

 В) Специални умения: Прилагане на съвременни техники и методи в областта на козметиката

Г) Поведенчески характеристики: Емоционална устойчивост, съобразителност, умения за работа с клиенти, умение за самостоятелна работа и работа в екип, комуникативност.

 2. Личностни изисквания към изпълнителя (задължителни и препоръчителни): отговорност, инициативност, лоялност, оперативност, неподкупност, честност.

 3. Основни нормативни актове, които трябва да познава лицето, заемащо длъжността:

 - Закон за здравето;

 - Закон за лечебните заведения;

 - Кодекс на труда;

 - правила за здравословни и безопасни условия на труд;

 - други вътрешни актове на предприятието;

 Настоящата длъжностна характеристика може да бъде изменяна и допълвана от работодателя при промяна на изискванията и задълженията, произтичащи от нормативни или структурни промени.

Изготвил: .................................................. 

 ( ) 

Утвърдил: ..............................................

 ( )

Дата: ........................

Получих екземпляр от длъжностната характеристика: ...........................................

